Република Србија

ОПШТИНА ЉУБОВИЈА

-Председник општине-

Број: 06-318/2022-01

16.12.2022. године

Љ у б о в и ј а

На основу члана 32. тачка 20. Закона о локалној самоуправи („Службени гласник РС“, бр. 129/2007, 83/2014 – др. закон, 101/2016 – др. закон, 47/2018 и 111/2021-др.закон) и члана 73. Статута општине Љубовија („Службени лист општине Љубовија“, бр. 3/2019), Председник општине Љубовија, доноси

**О Д Л У К У**

**О РАСПИСИВАЊУ ЈАВНОГ КОНКУРСA**

**ЗА ДОДЕЛУ ТРИ НОВЧАНЕ НАГРАДЕ НАЈБОЉИМ СТУДЕНТИМА**

Члан 1.

Расписује се јавни конкурс за доделу три новчане награде најбољим студентима у износу од по 50.000,00 динара.

Члан 2.

Право на новчану награду у износу од 50.000,00 динара могу остварити студенти академских и струковних студија на високошколским установама чији je оснивач Република Србија, уз следеће услове:

* Да студент у школској години за коју се додељује новчана помоћ први пут уписује најмање II (другу) годину на студијама првог степена студија;
* Да студент има најмање просечну оцену 8,50 (осам 50/100) из претходних година студија,
* Да студент има пребивалиште на територији општине Љубовија, односно боравиште најмање 3 године за интерно расељена лица;
* Да студент није у радном односу (за кандидате који су студенти на студијама другог степена).

Конкурс није намењен студентима I (прве) године првог степена студија, апсолвентима и студентима докторских студија.

Члан 3.

Средства за ове намене обезбеђена су у буџету општине Љубовија за 2022. годину, на конту 472,програмска активност: 0902-0019 Подршка деци и породици са децом, позиција 28/0, функција 040 у износу од 150.000,00 динара.

Члан 4.

У тексту Конкурса су наведени услови, критеријуми и рокови за избор корисника награде.

Члан 5.

Конкурс објавити на званичној интернет страници општине Љубовија [www.ljubovija.rs](http://www.ljubovija.rs).

Члан 6.

Текст конкурса је саставни део ове одлуке.

**ПРЕДСЕДНИК**

**ОПШТИНЕ ЉУБОВИЈА**

Милан Јовановић, с.р.